Στις 27 Απριλίου 2011 ξεκινά η πρώτη μετάδοση ελεύθερου υψηλής ευκρίνειας σήματος από το πιλοτικό ψηφιακό πρόγραμμα ονόματι ΕΡΤ HD με τον ποδοσφαιρικό αγώνα Ρεάλ Μαδρίτης - Μπαρτσελόνα. Ο σταθμός από το ξεκίνημά του μετέδιδε ποδοσφαιρικούς αγώνες του Τσάμπιονς Λιγκ, του Euro 2012, άλλους ευρωπαϊκούς αθλητικούς αγώνες, και τους Ολυμπιακούς Αγώνες του 2012, που έγιναν στο Λονδίνο. Επίσης, μετέδιδε και αγώνες της Formula 1 παράλληλα μαζί με την τότε ΕΤ1.